# Projekts

## LATVIJAS REPUBLIKAS MINISTRU KABINETS

2018.gada Rīkojums Nr.

Rīgā (prot. Nr. .§)

**Par valsts nekustamā īpašuma Mehanizatoru ielā 24A, Viļānos, Viļānu novadā, nodošanu bez atlīdzības Viļānu novada pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu un 43.pantu, atļaut Izglītības un zinātnes ministrijai nodot bez atlīdzības Viļānu novada pašvaldības īpašumā valsts nekustamo īpašumu (nekustamā īpašuma kadastra Nr.7817 504 0014) – būvi (būves kadastra apzīmējums 7817 004 0404 008) – Mehanizatoru ielā 24A, Viļānos, Viļānu novadā (turpmāk – nekustamais īpašums), kas ierakstīts zemesgrāmatā uz valsts vārda Izglītības un zinātnes ministrijas personā, lai nodrošinātu likuma “Par pašvaldībām” 15.panta pirmās daļas 7.punktā noteiktās funkcijas izpildi – nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.).

2. Viļānu novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1.punktā minētās funkcijas īstenošanai.

3. Viļānu novada pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Viļānu novada pašvaldība nodrošina šā rīkojuma 1.punktā minētas funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

20.04.2018 11:45

263

I.Rozenštoka

67047765, Ilze.Rozenstoka@izm.gov.lv